ডেভিড এম. হ্যালপারিন

ডেভিড এম. হ্যালপারিন (জন্ম ২রা এপ্রিল, ১৯৫২) হলেন লিঙ্গ বিদ্যা, সমকামী তত্ত্ব, সমালোচনা তত্ত্ব, বস্তুগত সংস্কৃতি এবং দৃশ্য সংস্কৃতির বিষয়ে একজন আমেরিকান তাত্ত্বিক। তিনি "জিএলকিউ: এ জার্নাল অফ লেসবিয়ান এন্ড গে স্টাডিজ"-এর সহ-প্রতিষ্ঠাতা এবং " বিফোর প্যাস্টোরাল" (১৯৮৩) এবং "ওয়ান হান্ড্রেড ইয়ারস অফ হোমো সেক্সোয়ালিটি" (১৯৯০)-সহ বেশ কয়েকটি বইয়ের লেখক।

 প্রাথমিক জীবন এবং শিক্ষা 
ডেভিড হ্যালপারিন ১৯৫২ সালের ২রা এপ্রিল শিকাগোর, ইলিনয় শহরে জন্মগ্রহণ করেন। তিনি ১৯৭৩ সালে ওবারলিন কলেজ থেকে স্নাতক ডিগ্রি অর্জন করেন এবং ১৯৭২-১৯৭৩ সাল পর্যন্ত বিদেশে ইন্টারকলেজিয়েট সেন্টার ফর ক্লাসিক্যাল স্টাডিজে পড়াশোনা করেন। তিনি ১৯৮০ সালে স্ট্যানফোর্ড বিশ্ববিদ্যালয় থেকে ক্লাসিকস এবং মানববিদ্যায় পিএইচডি ডিগ্রি অর্জন করেন।

 কর্মজীবন 
১৯৭৭ সালে, হ্যালপারিন রোমের আমেরিকান একাডেমিতে ক্লাসিক্যাল স্টাডিজ স্কুলের গ্রীষ্মকালীন অধিবেশনের সহযোগী পরিচালক হিসেবে দায়িত্ব পালন করেন। পরবর্তীতে ১৯৮১ থেকে ১৯৯৬ সাল পর্যন্ত তিনি ম্যাসাচুসেটস ইনস্টিটিউট অফ টেকনোলজিতে সাহিত্যের অধ্যাপক হিসেবে দায়িত্ব পালন করেন। টিনা পাসম্যানের পাশাপাশি, হ্যালপারিন লেসবিয়ান এবং গে ক্লাসিক্যাল ককাসের প্রথম সহ-সভাপতিদের একজন ছিলেন। বর্তমানে এর নাম পরিবর্তন করে ল্যাম্বডা ক্লাসিক্যাল ককাস করা হয়েছে, যা ১৯৮৯ সালে প্রতিষ্ঠিত হয়েছিল। ১৯৯৪ সালে তিনি কুইন্সল্যান্ড বিশ্ববিদ্যালয়ে এবং ১৯৯৫ সালে মোনাশ বিশ্ববিদ্যালয়ে শিক্ষকতা করেন। ১৯৯৬ থেকে ১৯৯৯ সাল পর্যন্ত তিনি নিউ সাউথ ওয়েলস বিশ্ববিদ্যালয়ের সমাজবিজ্ঞানের প্রভাষক ছিলেন। তিনি বর্তমানে ডব্লিউএইচ অডেন ডিস্টিংগুইশড ইউনিভার্সিটির যৌনতার ইতিহাস ও তত্ত্বের ইমেরিটাস অধ্যাপক, ইংরেজি ভাষা ও সাহিত্যের ইমেরিটাস অধ্যাপক এবং নারী ও লিঙ্গ অধ্যয়নের ইমেরিটাস অধ্যাপক।

১৯৯১ সালে, হ্যালপারিন একাডেমিক জার্নাল জিএলকিউ: এ জার্নাল অফ লেসবিয়ান এন্ড গে স্টাডিজ-এর সহ-প্রতিষ্ঠাতা এবং সেখানে তিনি ২০০৬ সাল পর্যন্ত এর সম্পাদক হিসেবে দায়িত্ব পালন করেন। তাঁর কাজ জার্নাল অফ বাইসেক্সুয়ালিটি, আইডেন্টিটিস: জার্নাল ফর পলিটিক্স, জেন্ডার অ্যান্ড কালচার, জার্নাল অফ হোমোসেক্সুয়ালিটি, মিশিগান ফেমিনিস্ট স্টাডিজ, মিশিগান কোয়ার্টারলি রিভিউ, রিপ্রেজেন্টেশনস, দ্য ব্রাইন মাওর ক্লাসিক্যাল রিভিউ, এক্স অ্যাকো, ইউএনএসডব্লিউ থারুঙ্কা, অস্ট্রেলিয়ান হিউম্যানিটিস রিভিউ, সিডনি স্টার অবজারভার, দ্য ইউটিএস রিভিউ, সালমাগুন্ডি, ব্লুবয়, হিস্ট্রি অ্যান্ড থিওরি, ডায়াক্রিটিক্স, আমেরিকান জার্নাল অফ ফিলোলজি, ক্লাসিক্যাল অ্যান্টিকুইটি, অ্যানসিয়েন্ট ফিলোসফি, ইয়েল রিভিউ, ক্রিটিকাল ইনকোয়ারি, ভার্জিনিয়া কোয়ার্টারলি রিভিউ, আমেরিকান নোটস অ্যান্ড কোয়েরিজ, লন্ডন রিভিউ অফ বুকস, জার্নাল অফ জাপানিজ স্টাডিজ, পার্টিসান রিভিউ এবং ক্লাসিক্যাল জার্নালে প্রকাশিত হয়েছে।

তিনি রোমের আমেরিকান একাডেমিতে রোম প্রাইজ ফেলো এবং উত্তর ক্যারোলিনার ন্যাশনাল হিউম্যানিটিস সেন্টারে ফেলো হিসেবে ছিলেন। পাশাপাশি স্ট্যানফোর্ড হিউম্যানিটিস সেন্টার, ক্যানবেরার অস্ট্রেলিয়ান ন্যাশনাল ইউনিভার্সিটির হিউম্যানিটিস রিসার্চ সেন্টার এবং কর্নেল বিশ্ববিদ্যালয়ের সোসাইটি ফর দ্য হিউম্যানিটিস-এরও ফেলো ছিলেন। ২০০৮-২০০৯ সালে, তিনি গুগেনহেইম ফেলোশিপ লাভ করেন। তিনি মডার্ন ল্যাঙ্গুয়েজ অ্যাসোসিয়েশনের গে অ্যান্ড লেসবিয়ান ককাস থেকে মাইকেল লিঞ্চ সার্ভিস অ্যাওয়ার্ড এবং লার্নড জার্নালস সম্পাদক পরিষদ থেকে বিশিষ্ট সম্পাদক পুরস্কার পেয়েছেন। ২০১১-২০১২ সালে, তিনি ইয়েল বিশ্ববিদ্যালয় থেকে ব্রুডনার পুরস্কার পান।

হ্যালপারিন প্রকাশ্যেই সমকামী ছিলেন। ১৯৯০ সালে, তিনি এমআইটি ক্যাম্পাসে আরওটিসির উপস্থিতির বিরোধিতা করার জন্য একটি প্রচারণা শুরু করেন। তিনি এটা করেন কারণ এটি পুরুষ সমকামী এবং নারী সমকামী শিক্ষার্থীদের প্রতি বৈষম্যমূলক আচরণ করে। একই বছর, তার সমকামী কর্মকাণ্ডের জন্য তিনি মৃত্যুর হুমকি পান। ২০০৩ সালে, আমেরিকান ফ্যামিলি অ্যাসোসিয়েশনের মিশিগান শাখা তার 'হাউ টু বি গে: মেইল হোমোসেক্সুয়ালিটি অ্যান্ড ইনিশিয়েশন' কোর্সটি নিষিদ্ধ করার চেষ্টা করে। ২০১০ সালে, তিনি মিশিগানের ৫২তম অ্যাটর্নি জেনারেল মাইক কক্সের কাছে একটি খোলা চিঠি লিখেছিলেন, যেখানে তিনি মিশিগান বিশ্ববিদ্যালয়ের একজন ছাত্র ক্রিস আর্মস্ট্রংকে তার কর্মীদের একজন যার নাম অ্যান্ড্রু শিরভেল তার দ্বারা  সমকামীভিত্তিক হয়রানির নিন্দা জানান।
 কাজ 

 সমকামিতার বংশতালিকা 
সমকামিতার ইতিহাস অধ্যয়নের জন্য হ্যালপারিন বংশতালিকা পদ্ধতি ব্যবহার করেন। তিনি যুক্তি দেন যে প্লেটোর সিম্পোজিয়ামে অ্যারিস্টোফেনিসের বক্তৃতা আধুনিকদের সাথে তুলনীয় বিষমকামী এবং সমকামীদের "শ্রেণীবিন্যাস" নির্দেশ করে না। মধ্যযুগীয় ইতিহাসবিদ জন বসওয়েল হ্যালপারিনের যুক্তির সমালোচনা করেছেন।

 সমকামিতার একশ বছর 

হ্যালপারিনের বইটি ১৯৯০ সালে প্রকাশিত হয়েছিল, চার্লস গিলবার্ট চ্যাডকের রিচার্ড ভন ক্রাফ্ট-এবিংয়ের সাইকোপ্যাথিয়া সেক্সুয়ালিসের ইংরেজি অনুবাদের শতবর্ষপূর্তির দুই বছর আগে। এই অনুবাদে ইংরেজিতে "সমকামী" শব্দটি প্রথম ব্যবহারের কৃতিত্ব চ্যাডককে দেওয়া হয়। হ্যালপারিন বিশ্বাস করেন যে এই শব্দটির প্রবর্তন সমকামিতার চিকিৎসা এবং বিবেচনায় একটি গুরুত্বপূর্ণ পরিবর্তন।  বইটিতে লেখকের ছয়টি প্রবন্ধ সংকলিত করা হয়েছে। প্রথম প্রবন্ধটিকে বইটির শিরোনাম হিসেবে ব্যবহার করা হয়েছে।

 শিক্ষাবিদ সম্প্রদায়ের অভ্যর্থনা 

 নকলের অভিযোগ 
দিদিয়ের এরিবন ২০০৮ সালের ব্রুডনার পুরস্কার প্রাপক হিসেবে তার নাম প্রত্যাহারের দাবি জানান কারণ তিনি হ্যালপারিনের সাথে যুক্ত হতে চাননি, যিনি তার "হোয়াট ডু গে মেন ওয়ান্ট?" বইয়ের জন্য ব্রুডনার জিতেছিলেন। এবং যার বিরুদ্ধে এরিবন তার কাজ (উনে মোরালে ডু মাইনরিটায়ার ) চুরির অভিযোগ করেছেন। ২০১১ সালে এল'এক্সপ্রেসের মতে, হ্যালপারিন এখনও এরিবনের দাবির কোনো প্রত্যুত্তর দেননি।

 ফ্যাডিশনের অভিযোগ 
ক্যামিল প্যাগলিয়া তার ১৯৯১ সালের প্রবন্ধ "জাঙ্ক বন্ডস অ্যান্ড কর্পোরেট রেইডার্স: একাডেমি ইন দ্য আওয়ার অফ দ্য উলফ"-এ হ্যালপারিনের কাজে মানবিক বিভাগে ব্যাপক ক্যারিয়ারবাদের একটি আদর্শ উদাহরণ খুঁজে পেয়েছেন। প্যাগলিয়া লক্ষ্য করেন যে হ্যালপারিনের প্রজন্মের শিক্ষাবিদরা "সমসাময়িক সংকীর্ণতার" দিকে ঝুঁকে পড়েছেন যারা বৌদ্ধিক ঐতিহ্যের আলোকে তাদের বস্তুনিষ্ঠ যোগ্যতার সমালোচনা না করেই সংবাদপত্রের জনপ্রিয় নিবন্ধগুলো আগ্রহের সাথে উদ্ধৃত করেন। প্যাগলিয়া হ্যালপারিনকে সর্বশেষ ফ্যাডিশ মতামতের একটি প্যাস্টিচ সংগ্রহ করার এবং এটিকে একটি বই হিসেবে বাজারজাত করার জন্য অভিযুক্ত করেন এই বলে যে, সত্যের যাত্রাকে এগিয়ে নেওয়ার জন্য নয়, বরং ক্যারিয়ারের অগ্রগতি ছাড়া অন্য কোনও লক্ষ্য ছাড়াই তিনি এটি করেন। তিনি এই ধরনের বৃত্তিকে জাঙ্ক বন্ডের সাথে তুলনা করেন, যা একটি অত্যন্ত অস্থির বিনিয়োগ। প্যাগলিয়ার দীর্ঘ পর্যালোচনা প্রবন্ধটি অ্যারিয়নের পরবর্তী সংখ্যায় ডব্লিউ. রাল্ফ জনসন এবং থমাস ভ্যান নর্টউইক দ্বারা সমালোচিত হয়েছিল।

প্যাগলিয়ার সমালোচনার পর থেকে, হ্যালপারিন চারটি মনোগ্রাফ প্রকাশ করেছেন এবং দুইটি খণ্ডের সমকামী সমালোচনা সহ-সম্পাদনা করেছেন।

 প্রকাশনা 










 যৌনতার বিরুদ্ধে যুদ্ধ। ট্রেভর হপ্পের সাথে সম্পাদিত। ডারহাম: ডিউক ইউনিভার্সিটি প্রেস। ২০১৭।

 তথ্যসূত্র 

 বহিঃসংযোগ 

 মিশিগান বিশ্ববিদ্যালয়ে ডেভিড হ্যালপেরিন

বিষয়শ্রেণী:মিশিগান বিশ্ববিদ্যালয়ের শিক্ষক
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওবারলিন কলেজের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:সমকামী শিক্ষায়তনিক
বিষয়শ্রেণী:ইলিনয়ের এলজিবিটিকিউ ব্যক্তি
বিষয়শ্রেণী:মার্কিন সমকামী লেখক
বিষয়শ্রেণী:১৯৫২-এ জন্ম